
Al treilea modernism avangardist (I) 
De la serialismul integral inspre masa sonora 


Oleg Garaz 


Explicitari necesare 


Parafrazand ideea lui Joseph Kerman — Pentru muzicieni canonul 
înseamnă altceva (în: Critical Inquiry Volume 10, Number 1 Sep., 1983), si 
accepţia termenului modernism în muzică reclamă un alt conţinut în 
comparaţie cu celelalte activităţi artistice. În mod traditional, 
Modernismul european își găsește premisele în creaţia lui Edgar A. Poe, 
Ch. Baudelaire, Fr. Nietzsche, F. M. Dostoievski, C. Marx, urmând Ezra 
Pound, T. S. Eliot ș.a. Cauzele conținutului specific muzical sunt însă cel 
puţin două la număr: 

1. Termenul modernism nu este chiar un termen periodizant, ci 
mai degrabă unul estetic-ideologic (curent, orientare, direcţie) și asta într- 
o evidentă opoziţie cu termenul modernitate, de această dată, un 
autentic termen periodizant. Structurate într-un sir al culturilor 
postmedievale, modernitátile europene ca perioade istorice-culturale își 
găsesc o primă apariţie în Renașterea umanistă, a doua în Iluminismul 
rationalist și o a treia în Modernitatea secolului XX; 

2. Diferentierea celor trei modernisme ale secolului XX este 
impusă prin două delimitatoare ca determinante ale unor mutații majore, 
care sunt cele două Războaie Mondiale (Primul — 1914-1918 și Al Doilea 
— 1939-1945), atât timp cât dimensiunea acestor reale catastrofe 
demografice, economice, sociale, culturale, înlătură într-un mod evident 
termenul etapă (care ar sugera continuitate) și impune trei „enclave” 
temporale care se raportează între ele mai degrabă ca alteritáti (sociale, 
economice, politice, culturale și, până la urmă, conceptuale). La acestea 
ar putea fi adăugate, spre exemplu, delimitările impuse de Războiul din 
Vietnam (1955/64-1975), precum și Războiul din Afganistan (1979-1989). 
Prin comparaţie, evoluţia Romantismului muzical se desfășoară mai 
degrabă în etape, atât timp cât drept delimitatoare servesc revoluțiile de 
la 1789 (incipitul Romantismului), 1830 (montarea dramei Ernani de V. 

Hugo), 1848 (o serie de revolutii etnice din Europa Centralá) si 1870 
(Comuna din Paris, pe fondul Rázboiului franco-prusian), fenomene cu 
caracter mai degrabă local, exceptând-o, poate, pe prima — cu consecinţe 
in plan paneuropean (rázboaiele napoleoniene). 


» Prolog: moartea lui Anton Webern si cavalcada sfârşiturilor 
culturale. Al treilea modernism muzical al secolului XX a început într-un 
mod simbolic în dimineaţa zilei de 16 septembrie 1945. Dimineaţa care a 
urmat după-amiezii din 15 septembrie, atunci când bucătarul de 
companie din trupele americane de ocupaţie pe nume Raymond 
Norwood Bell l-a asasinat cu trei focuri de armă pe Anton Friedrich 
Wilhelm von Webern, în vârstă de 61 ani, care ieşise din casă pentru a 
fuma un trabuc de contrabandă. Ultimile cuvinte ale compozitorului au 
fost Es ist aus. 

Totul s-a întâmplat într-o analogie perfectă cu o cavalcadă a 
deceselor care au marcat sfârşitul unor epoci în calitate de factori 
periodizanti: moartea lui G. P. Palestrina (1595) şi sfârşitul Renaşterii 
muzicale, moartea lui J. S. Bach (1750) şi sfârşitul Barocului, moartea lui 
Beethoven (1827) şi sfârşitul Clasicismului vienez, moartea lui R. Wagner 
(1883) şi sfârşitul Romantismului. Au urmat, însă, şi alte coincidente, cu 
un grad sporit de mister: moartea lui C. Debussy (1918) şi sfârşitul 
Primului Război Mondial, moartea lui S. Prokofiev în aceeaşi zi cu |. V. 
Stalin — 5 martie 1953, dar şi moartea lui B. Bartok? în aceeaşi lună cu 
Webern - 26 septembrie 1945. 

În fapt, dispariţia violentă a lui Webern a fost un eveniment tipic 
modernist — încheierea unei perioade culturale prin trei focuri de armă. 
Drept consecinţă, numele lui Raymond Norwood Bell, mort de alcoolism 
cronic în 1955, ocupă un loc binemeritat între John Wilkes Booth — 
asasinul lui Abraham Lincoln (în 14 aprilie 1865) şi Mark David Chapman 
— ucigaşul lui John Lennon (în 8 decembrie 1980). 

La fel de simbolic ca şi moartea lui Webern, primul modernism s- 
ar fi putut încheia, încă înainte de Primul Război Mondial, cu personajul 


1 În acelaşi timp, şi moartea lui Bartok (1945), şi moartea lui Sostakovici (1975), 
ar putea fi considerate drept factori periodizanti, deoarece în culturile lor 
naţionale propria lor creaţie s-a ipostaziat drept o autentică perioadă stilistică. 
Într-un al doilea sens, nici Bartok, şi nici Şostakovici nu au creat şcoli de 
compoziţie (ca cele două şcoli vieneze) şi nici nu au lăsat continuatori (ca în cazul 
componisticii româneşti postenesciene). Într-un al treilea sens, şi Bartók, şi 
Şostakovici, pot fi consideraţi drept stiluri complete, care au epuizat propria 
direcţie conceptuală, situaţie care a determinat nevoia unei reformulări 
stilistice-conceptuale în cadrul celor două culturi componistice naţionale. 

Franz Woyzeck (prototip fiind ucigasul decapitat Johann Christian 
Woyzeck), din piesa romantica neterminata Woyzeck (1835, cu prima 
montare de abia in 1913) de Karl Georg Büchner (1813-1837). Desi al 
doilea modernism, in special cel muzical, incepe tot cu el, insá de aceasta 
data cu Wozzeck, opera expresionista a lui Alban Berg (scrisa intre 1914- 
1922, cu prima montare in 1925), ca un al doilea ,episod", in ecou, al 
piesei si avand-o ca bazá a libretului. 

Si atunci, cel de-al doilea modernism poate fi asezat intre figura 
fictionala a soldatului Franz Wozzeck si cea reala, soldat si el, a lui 
Raymond Norwood Bell?. lar pentru a evita o desincronizare ontologică, 
bucătarul american devine si el un personaj fictionalizat în povestirea 
Geblendeter Augenblick: Anton Weberns Tod (1996, inclusá in volumul 
Stoffgewitter) apartinand scriitorului si dramaturgului austriac Gert Jonke 
(1946-2009). Ar fi de luat în considerare şi serialul de televiziune cu acelaşi 
nume din 1986, precum si alte douá márturisiri artistice — cartea 
muzicologului american Hans Moldenhauer (1906-1987) intitulata The 
Death of Anton Webern: A Drama in Document (New-York: Philosophical 
Library, 1961) si opera The Death of Webern (prima montare — 13 
octombrie 2013, la Symphony Space, New-York) aparţinând 
compozitorului american Michael Dellaira, pe un libret semnat de poetul 
J. D. McClatchy, care descrie ancheta intreprinsá de Moldenhauer pentru 
elucidarea crimei. 


» Modernitatile culturii muzicale europene: „cearta” cronologiilor. 
Spre deosebire de toate perioadele istorice anterioare, întreg secolul XX 
muzical se impune printr-o evidentă eterogenitate a perioadelor sale 
constitutive. Subdivizibil în trei etape evolutive — primele două 
modernisme avangardiste ante- (până în 1914) și inter-belic (1918-1939), 
al treilea modernism al anilor 1946-1950-1968 și postmodernismul 
emergent deja în anii 1970 —, funcţia de epicentru și „filtru” conceptual- 
stilistic și-o asumă cel de-al treilea modernism situat cu exactitate în chiar 
mijlocul secolului XX. 

De ambele parti ale acestuia sunt situate două perioade — primul 
și al doilea modernism atonal-serial și, respectiv, postmodernismul, fără 


1 A se vedea în acest sens comentariul literar-filologic al acestei alăturări în Da 
Franz Woyzeck a Raymond Norwood Bell: Rimandi testuali a Woyzeck di Georg 
Biichner in Geblendeter Augenblick di Gert Jonke (2014), text semnat de 
filoloaga italiană Barbara Taddei de la Universită degli Studi di Torino şi publicat 
în RiCognizioni: Rivista di Lingue, Letterature e Culture Moderne, Torino: 
Universita di Torino, nr. 1/2014, pag. 269-279. Textul este postat pe Internet şi 
poate fi descărcat de la adresa: 
https://www.readcube.com/articles/10.13135/2384-8987/512 

nicio legătură între ele, dar si fără vreo legătură cu însuși epicentrul. 
Serialismul integral nu este o continuare a serialismului webernian, iar la 
celălalt capăt, minimalismul ca ultim stil de noutate nu are nimic în comun 
cu postmodernismul trans-stilistic. lar în epicentru dau în clocot 
avangardismele de reacție vest-europene („răspunsul vestic” — 
aleatorismul, muzica stocastică, micropolifoniile, muzica electronică și 
concretă), precum și avangardele est-europene („răspunsul estic” — 
sonorismul polonez, polistilistica sovietică și eterofonia cu spectralismul 
românești). 

Mai mult, eterogenitatea pe verticala tulpinii avangardiste 
(evoluţie prin juxtapuneri) este însoţită de alte două tulpini stilistice 
sincrone — continuarea tulpinii neo-clasice care culminează cu 
polistilistica —, și evoluţia neo-modalismului, care culminând în creaţia lui 
Messiaen, înrâurește însăși emergenta serialismului integral. Înspre 
începutul anilor 1960, evoluţia jazzului absoarbe elemente aleatorice și 
seriale (Ornette Coleman, Cecile Taylor ș.a.), fuzionând cu tulpina muzicii 
rock (jazz-rock), pentru ca până la urmă să adopte starea deschisă în 
orientarea fusion. La rândul ei, tulpina tradiţiei rock absoarbe elementele 
tradiției componistice academice, generând orientări precum 
progressive, art sau symphonic. În consecință, deja la începutul anilor 
1970 poate fi constatată concomitenta a cel putin cinci tulpini stilistice cu 
un potențial evolutiv distribuit foarte inegal. 


Devine evident că orice tentativa periodizanta ar putea fi sortită 
esecului atâta timp cât se va recurge la o cronologie liniara si la o 
etapizare a evoluției în termenii epocilor istorice anterioare. Ori, chiar 
specificul evolutiv al acestui secol XX muzical atât de eterogen în plan 
conceptual-stilistic ar trimite, întâi de toate, la titlul ultimului volum al 
istoricului britanic Eric Hobsbawm — Age of Extremes (1914-1991)! sau, la 
periodizarea filologului american Harold Bloom, Age of Chaos. 


1Ín limba română: Eric Hobsbawm, Era extremelor. O istorie a secolului XX (1914- 
1991), Bucuresti: Cartier, 2022, ediția a Ill-a. Periodizarea lui Hobsbawm începe 
direct cu Era revoluției (1789-1848), după care urmează Era capitalului (1848- 
1875), apoi Era Imperiului (1875-1914) si, respectiv, Era extremelor (1914-1991). 
Urmând acelasi model — moştenit de la Giambatista Vico —, în Canonul occidental 
(Bucuresti: Art, 2018), Harold Bloom subdivizeaza istoria culturii europene în 
perioadele Teocraticá (Antichitatea-Evul Mediu), Aristocraticá (Renasterea- 
Barocul), Democratică (Clasicismul-Romantismul) si Haotică (Modernismul si 
Postmodernismul). Filosoful și istoricul italian Giambatista Vico (1668-1744) cu 
ale lui historia naturalis, historia civilis și historia sacra (sistemul tripartit al 
genurilor istoriografice), cărora le corespunde o următoare tripartitie formulată 
în Scienza Nuova (1725): era zeilor (înțelegerea lumii prin inventarea zeilor), era 

Analogiile salvatoare, insa, nu lipsesc si o posibila solutie de 
ordonare a etapelor culturii muzicale europene o propune muzicologul 
german Friedrich Blume in volumul intitulat Classic and Romantic Music: 
a Comprehensive Survey?: 


„Classicism” and , Romanticism" are just two aspects of 
one and the same musical phenomenon and of one and the same 
historical period. In terms of chronology, the two labels signify 
one self-contained age of the history of music; in terms of style, 
they mark the two facets of this age, the two trends operating 
within the one fundamental idea of form and expression.? 


Cu alte cuvinte, este vorba despre fuziunea Clasicismului vienez cu 
Romantismul într-un singur ciclu de o sută cincizeci ani. Această ipoteză 
periodizantă poate fi verificată printr-o aplicare retroversivă după cum 
urmează: 1900-1750 (Romantism-Clasicism vienez), 1750-1600 (Baroc), 
1600-1450 (Renaștere), continuând cu etapizarea Evului Mediu — 1450- 
1300 (John Dunstable n. la 1390, Guillaume Dufay n. la 1397, Guillaume 
de Machaut n. la 1300, Philippe de Vitry n. la 1293), 1300-1150 (Perotinus 
născut în 1200), 1150-1000 (Leoninus născut în 1115), 1000 (Guido 
d'Arezzo născut in 991/92)-850, 850 (Renașterea carolingiană, 800 — 
încoronarea lui Carol cel Mare)-700, 700-550 (papa Grigore cel Mare n. la 
540 d. Cr., Reforma gregoriană) etc. 

Însă Renașterea muzicală (prima Modernitate europeană) ar 
începe, în fapt, de la 1420 (războiul de o sută ani în plină desfășurare), 
atunci când burgunzii Dufay și Binchois preiau propunerea lui Dunstable 
și recurg la „îndulcirea” limbajului și expresiei contrapunctice prin insertia 
tertei și sextei. În același sens, Barocul muzical (a doua Modernitate 
europeană, iluministă) nu începe chiar de la rugul lui Giordano Bruno (17 
februarie 1600), ci cu câteva decenii mai târziu și doar printr-un consens 


eroilor (invenţia valorilor morale și a instituţiilor) și era oamenilor (ordinea 
socială creată prin rațiune). Astfel este afirmată concepţia istoriei ciclice. La 
rândul ei, Antichitatea greacă și romană oferă alte două nume cu preocupări 
periodizante: Hesiod cu ale lui Munci și zile și Ovidiu cu scrierea Metamorfozele. 
Ambii gânditori imaginează evoluţia istorică în calitate de succesiune a epocilor 
de aur, de argint, de bronz și de fier. Ori, deja în secolul XX, preocuparea 
periodizantă caracterizează scrierile lui Oswald Spengler (Der Untergang des 
Abendlandes: Umrisse einer Morphologie der Weltgeschichte) și Arnold Toynbee 
(A Study of History). 

1 Friedrich Blume, Classic and Romantic Music: A Comprehensive Survey, New 
York: W. W. Norton, 1970. 

2 |dem., Prefatá, p. vii-viii 

periodizant se încheie exact la 1750, chiar daca „geamănul” lui Bach — G. 
Fr. Handel — moare la 1759. 

De asemenea, Romantismul își găsește încheierea logică abia 
odată cu decesul lui Rahmaninov în 1943. lar cele aproximativ șapte 
decenii ale celor trei modernisme muzicale (a treia Modernitate 
europeană) în niciun caz nu se înscriu într-un asemenea ciclu, care ar 
trebui să se încheie de abia în 2050 (1900-2050). 

lar dacă algoritmul periodizant funcţionează în calitate de „cârjă” 
mnemonică la nivel propedeutic de învăţare a istoriei muzicii, acesta nu 
are nimic în de a face cu istoria, să-i spunem, reală a lucrurilor. Acest tip 
de cronografiere nu funcţionează din moment ce premisele sunt eronate. 


Întâi de toate ar fi de constatat divizarea istoriei muzicale 
europene în două mari bazine. Primul conţine două epoci mari — 
Antichitatea (greacă și romană) și Evul Mediu (european)? —, care ies în 
evidenţă prin durata temporală: aproximativ câte un mileniu fiecare (sec. 
VI î. Cr.-476 d. Cr. și 476-1420/50). În plan ideologic este vorba despre 
două perioade teocratice și, respectiv, teocentrice. Începând cu 
Renașterea, extensia temporală și, respectiv, cronologică, se scurtează 
drastic. Reformularea în antropocentric intensifică „arderile” culturale, 
permiţând afirmaţia că de la societăţile teocratice anistorice se trece la 
societăţile istorice propriu-zise, mult mai dinamice în plan evolutiv. Astfel, 
organismul cultural capătă viata și începe să respire. În această situaţie 
devine evident că nici vorbă despre ciclurile , cadentate" ale lui Blume. 

În mod propriu, mai degrabă ar fi vorba despre „secole” lungi si 
„secole” scurte, prin analogie cu inspirul (lung) și expirul (scurt). În 
conformitate cu această acceptie, Renașterea se prezintă drept un 
„secol” lung — 1420/50-1600+ (primele decenii). Barocul durează 
aproximativ un secol scurt, după care urmează Clasicismul vienez 
„bicefal” (opoziţia între Haydn și, mai ales, Mozart, tributar Barocului și 


1 Extrapolând propunerea pentru fuziunea între Clasicismul vienez si 


Romantism, ar putea fi vorba despre fuziunea într-un singur ciclu de 150 ani 
între Modernitatea și Postmodernitatea muzicale. 
2 Aceste două perioade anistorice se impun, în fapt, drept două începuturi ale 
culturii europene în general, precum și a celei muzicale în particular. Despre 
această conceptualizare a se vedea: Oleg Garaz, Considerations about the two 
Beginnings of the European Musical Culture. The Idea of “Europeanity” between 
Antiquity and the Middle Ages, în: Musicological Papers, Cluj-Napoca: 
MediaMusica, 1/2014. De asemenea, textul acestui studiu (în limba română și 
într-o formă rescrisă) în: Oleg Garaz, Canonul muzicii europene: idei, ipoteze, 
imagini, București: Eikon, 2015, Capitolul 2: Despre cele două începuturi ale 
culturii muzicale europene, p. 34-55. 

Beethoven, ca antecesor direct al Romantismului), o ,interstitie" scurta 
(aproximativ 1750/59-1827, deși în mod propriu, emergenta Clasicismului 
muzical ar începe mai degrabă de la activitatea compozitorilor aparţinând 
Școlii de la Mannheim). Romantismul, comparabil ca extensie cu 
Renașterea, se impune ca un „secol” lung — aproximativ 1780-1943. Și așa 
cum îl menţionează Hobsbawm însuși, secolul XX durează de la 1914 până 
în 1991. În plan muzical însă, ar fi vorba mai degrabă despre aproximativ 
7 decenii - 1900-1968 (emergenta simptomatologiei postmoderniste). 

Este de menţionat faptul că „secolele” lungi au mai multe 
începuturi. Renașterea europeană are cel puţin patru: 1. 1420 — începutul 
propriu-zis muzical, 2. inventarea tiparului în jurul anului 1440 de 
Johannes Guttenberg, 3. 1453 — căderea Constantinopolului (29 mai) și 
încheierea Războiului de o sută de ani (19 octombrie) și, un eveniment 
tardiv, 4. Activitatea lui Leonardo da Vinci (n. 1452), într-un evident 
paralelism cu activitatea lui Josquin des Pres (n. 1450/55, deja o a doua 
etapă a Renașterii muzicale) și, în final, 5. Ultimul început, 1492 — prima 
expediţie a lui Cristofor Columb ca deschidere a Europei înspre o 
expansiune de această dată globală. 


Așa cum a fost menţionat în prima notă de subsol a studiului, 
întreg Romantismul artistic (nu doar muzical) poate fi ordonat în etape 
prin recursul la delimitatoarele care au fost cele patru revoluţii europene. 
Este vorba despre o primă etapă (proto-romantică) alcătuită din mai 
multe începuturi convergente: 


1. orientarea proto-romantică (anii 1760-1780) Sturm und drang 
(J. G. Hamann, Goethe și Schiller, sentimentalismul), 

2. Școala de la Jena (Friedrich Schlegel și Friedrich Schelling, 
romantismul de la Jena), care se suprapune peste 

3. 1789 — Marea Revoluţie Franceză la care aderă războaiele 
europene ale lui Napoleon, dar și 

4. Creaţia lui Beethoven de după 1804, concomitent cu J. P. 
Richter, autorul romanului Titan. Drept delimitator pentru etapizarea 
propriu-zis muzicală ar servi moartea lui Beethoven la 1827 (similar cu 
sfârșitul Barocului muzical marcat prin moartea lui Bach la 1750), deși 
încadrată între două decese ale unor compozitori deja romantici: 1826 — 
C. M. von Weber și la 1828 — Fr. Schubert. În cazul special al muzicii, 
această perioadă (1804-1826/27/28) ar putea fi considerată, ce-i drept 
ipotetic, drept o primă etapă a Romantismului muzical. 


La 1830 are loc a doua revoluţie și ca delimitator suplimentar se 
prezintă prima montare a dramei Ernani de Victor Hugo. Revoluţia de la 
1848 marchează inițierea unei următoare etape, marcată si prin 

implicarea in luptele de pe baricade a lui Richard Wagner. O ultima 
perioadă începe dupa 1870 (Comuna din Paris și Războiul franco-prusian). 
lar moartea lui Wagner la 1883 poate fi consideratá un delimitator care 
marchează începutul post-romantismului. Astfel, fiind un secol lung, 
întreg Romantismul se constituie din cinci perioade: pre-romantică, trei 
perioade propriu-zis romantice, și una post-romantică. 

Dacă în planul duratei cronologice („secol” lung) Romantismul 
este o reproiectare a Renașterii, atunci Modernitatea muzicală a secolului 
XX (,secol" scurt) își găsește o analogie exactă în Clasicismul vienez?. Mai 
mult, în planul eterogenitatii stilistice, cele trei modernisme muzicale pot 
fi asemuite Barocului (etapizat și acesta în trei perioade), însă cu un semn 
opus: „clocotul” stilistic al Barocului tine de noutatea jocului cu un nou 
concept, pe când „clocotul” stilistic al modernismelor tine de o evoluţie 
orientată înspre ultimă ,eruptie" înainte de ieșirea definită din uz a 
conceptului stil. 

De aici decurge si o a treia analogie potrivită Modernitatii 
muzicale, care ar fi Romantismul și fenomenul dispersiei stilistice, 
inexistent în Renaștere, Baroc și Clasicismul vienez, unul comun etapei de 
ieșire din perioadele respective. Dispersia Romantismului determină 
emergenta Modernismului, pe când dispersia ultimului modernism 
muzical este cauzată de emergenta invazivă a Postmodernismului. Acesta 
din urmă promite a fi un secol relativ lung, dacă ne conformăm cu 
accepţia periodizanta a lui Friedrich Blume — cu o încheiere în 2050. 


Secolul XX al Modernismului muzical a fost unul scurt, intens și în 
egală măsură consistent, concurential și nu mai putin controversat, 
sfidând orice intenţie periodizantă, sfărâmând genealogii și descendente, 
însă până la urmă ipostaziindu-se între limitele cronologice 1900-2000 

xn 


într-o perfectă simetrie „ianică” distribuită între cele trei modernisme si 
postmodernism: 


1 În ambele cazuri este vorba despre câte trei compozitori: Haydn-Mozart- 
Beethoven si Schónberg-Berg-Webern. Cu funcţie de inițiator apar Haydn- 
Schânberg, drept „mozartian” se prezintă Berg, iar „beethovenian” (prin 
fermitatea atitudinii seriale) se prezintă a fi Webern. Drept școală poate fi 
considerată Noua școală vieneză, pe când cei trei compozitori ai Clasicismului 
vienez afișează o evidentă autonomie. Respectul lui Mozart pentru „papa” 
Haydn (șase cvartete „haydniene”, de la op. 10, nr. 1, 1782 și până la op. 10, nr. 
6, 1785) și o foarte scurtă perioadă de ucenicie a lui Beethoven cu „papa” (1792- 
93), nu lasă argumente pentru a-i grupa sub umbrela unei școli, decât în măsura 
alinierii creaţiei celor trei într-o singură linie genealogic-evolutivă a acelorași 
principii (forme și genuri) conceptuale. 

1. Input: modernismul schónbergian (primul modernism 
antebelic — 1900-1914), 

2.  Epicentru (al treilea modernism muzical si perioadá de iesire 
din ultima Modernitate): avangardele anilor 1950-60 si 

3. Output: postmodernismul (1968-2000+). 


» Modernismele atonal-seriale: ideea unei genealogii eronate. 
Profilul evolutiv al celui al treilea modernism muzical s-a prezentat drept 
unul paradoxal. Intrarea a fost marcată prin afirmarea si 
institutionalizarea serialismului integral, una emfatic-triumfalistă şi în 
egală măsură intolerantá!, iar ieşirea de la sfârşitul anilor '60, s-a produs 
drept una minimalistă, un ultim stil de noutate. 

Într-un timp foarte scurt, în 1971, deja este declarată emergenta 
postminimalismului (termen aparţinând criticului american de artă 
Robert Pincus-Witten), o , excrescentá" deja manierista, şi în continuare 
nu s-a mai întâmplat nimic altceva decât... postmodernitatea ca o ieşire 
definitivă din definițiile tradiţionale ale stilului, genului şi formelor si în 
general al tuturor determinantelor tari ale gândirii muzicale, considerate 
ulterior drept metanarative şi consacrate drept invarianti. 

Prin comparaţie, romantismul muzical se prezintă ca o 
continuitate: o baie stilistică şi estetică relativ omogenă, cu evoluţii lente, 
acumulări proporţional repartizate pe întreaga desfăşurare a celor trei 
etape ale sale şi pe întreaga durată a celor şapte decenii ale secolului al 
XIX-lea. Alăturarea Schubert-Mahler arată mai degrabă ca un arc 
intonational-tematic unificator. Şi figura lui Beethoven stă mai degrabă 
lângă Haydn, decât lângă deja romanticii Schubert (decedat doar la un an 
după moartea lui Beethoven — 1828), Berlioz, Mendelssohn şi Schumann, 
nostalgicul Brahms, continuatorul Wagner sau revizionistul Mahler. 

Din punctul de vedere al primului modernism schoenbergian, 
viitorul nu putea fi altul decât unul dodecafonic-serial. Această pretenţie 
era întărită şi prin descendența wagneriană directă şi exclusivă, fapt deloc 
paradoxal, una asumată ca argument legitimator. Schânberg însuşi putea 
fi considerat pe bună dreptate drept moştenitor al lui Wagner. lar această 
întâietate în niciun caz nu putea fi contestată de către orientările 


1 În eseul intitulat Schoenberg est mort (Revista engleză The Score and IMA 
Magazine, nr. 6 din luna mai 1952, pag. 18-22), Pierre Boulez afirmă direct: "Any 
musician who has not experienced — | do not say understood, but truly 
experienced — the necessity of dodecaphonic language is USELESS. For his entire 
work brings him up short of the needs of his time". Doar cu un an înainte, el 
publica un text cu un titlu relevant, ,Stravinsky remains" (1951). 

tributare precum cea neoclasicá sau neomodala. Cel mai puternic 
potential evolutiv, dar si cea mai radicala declaratie a originalitátii erau 
detinute, dincolo de orice polemici, de gándirea atonalá in general si de 
Noua scoalá vienezá in particular. 


Creatia discipolilor (insotita si de cea a maestrului) — Berg si 
Webern (devenit elev al lui Schónberg urmând sfatul lui Guido Adler), dar 
si Hans Eisler, Egon Wellesz, Ernst Krenek, Eduard Steuermann, Max 
Deutsch, Josef Rufer (muzicolog), Norbert von Hannenheim (de origine 
transilváneaná), René Leibowitz (elev al lui Webern) sau Hans Erich 
Apostel (elev al lui Schónberg si ulterior al lui Berg) — vine sá confirme 
fecunditatea acestei noi gándiri muzicale atonale (serial-dodecafonice), 
precum si direcţia corectă de urmat pe această cale spre muzica nouă. 

Mai mult, primii doi discipoli consacrá acest nou tip de gandire 
muzicalá prin demonstratii conceptuale convingátoare: Berg in genul 
muzicii de operá si concert instrumental, iar Webern in cel al muzicii 
instrumentale pure (* lucrári pentru pian si pentru orchestrá) si vocal- 
instrumentale. Cu alte cuvinte, muzica europeaná a noului secol XX 
începea cu o Nouă şcoală vieneză (Schónberg-Berg-Webern), parca 
reluánd modelul Scolii clasice vieneze (Haydn-Mozart-Beethoven) care a 
hrănit gândirea muzicală a întregului secol al XIX-lea. Analogia promitea 
să fie perfectă. Conferinţele intitulate Calea spre muzica nouă ale lui 
Webern (şaisprezece prelegeri, 1932-33), un autentic manifest şi 
document ,genealogic" legitimator, parcă au încercat să impună 
unicitatea gândirii de tip serial drept universalitate, inventându-i şi o 
descendență genealogică solidă. 


Însă necătând la moartea în 1935 a lui Berg şi în 1945 a lui Webern, 
două disparitii care încheie o a doua etapa în evoluţia concepţiei atonale, 
în 1946, odată cu organizarea de către Wolfgang Steinecke a Cursurilor de 
vară (Ferienkurse) la Darmstadt, începe o a treia etapă. Dacă prima 
perioadă, antebelică, putea fi pe bună dreptate considerată drept 
schoenbergiană, cu tot cu descendența legitimă wagneriană şi incluzând 
aici şi accidentul judiciar Hauer, a doua - deja una trinitară (maestrul si 
cei doi discipoli) —, atunci cea de a treia etapă este una postweberniană, 
a serialismului integral, deja cu alţi moştenitori, partizani şi promotori în 
egală măsură - Pierre Boulez, Karlheinz Stockhausen, Luigi Nono, Milton 
Babbitt ş.a. În acest din urmă context, atrage atenţia prietenia între 
Boulez şi Stockhausen, însă mai ales între Boulez şi Cage (elev al lui 
Schânberg) şi polemicile lor despre viitorul muzicii noi. Şi chiar dacă 
Schónberg încă trăieşte, noul început serial al muzicii, al treilea, nu mai 
are nimic în comun cu el și cu întreaga lui concepţie. 

> Al treilea modernism muzical: noul serialism după sfârşitul 
serialismului. A doua parte a anilor '40 este relevantă atât pentru evoluţia 
conceptuală a lui Boulez, cât şi pentru cristalizarea ultimei acceptii a 
serialismului ca liant înspre al treilea modernism. Sunt relevante două 
momente: 

(1) Din 1944, Boulez studiază armonia la clasa lui Olivier Messiaen, 
pentru ca un an mai târziu să studieze teoria serialistă cu Rene Leibowitz 
(elev al lui Schönberg la Berlin şi al lui Webern la Viena) şi chiar dacă îi 
datorează descoperirea muzicii lui Schónberg şi Webern, îl abandonează 
pe motiv de formalism dogmatic (o reluare identică a ,conflictului" 
Beethoven-Haydn) şi revine ulterior la Messiaen. Un marcaj stilistic 
important pentru tânărul Boulez este atât Prima sonată pentru pian 
(1946, compusă la 21 ani, referinţă Trei piese pentru pian op. 11, 1909) şi 
Sonatina pentru flaut şi pian (referinţă Simfonia de cameră, op. 9, 1914- 
1924), cât mai ales A doua sonată pentru pian (dedicată pianistei franceze 
Yvonne Loriod, 1948, compusă la 23 ani, comparată pentru amploarea sa 
cu Sonata nr. 29, Hammerklavier, în si bemol major, op. 106 de L. van 
Beethoven, 1817-'19). 

(2) În 1952 el îşi face apariţia la Cursurile de vară de la Darmstadt, 
deja fiind în contact cu figuri proeminente ale momentului precum Bruno 
Maderna, Luigi Nono, Henri Pousseur sau Luciano Berio. Exact cu un an 
înainte, pe 13 iulie 1951, la Los-Angeles moare Arnold Schónberg, parcă 
făcând cale liberă mostenitorilor webernieni, şi devenind o sacrosancta 
figură a panteonului avangardist, un compozitor canonic fără canon. 

În fapt, concepţia serialismului integral — ca o formă superioară de 
realizare a concepţiei schónbergiene - ridică un mare semn de întrebare 
anume din punctul de vedere genealogic. În mod normal, densitatea 
scriiturală şi procesuală a serialismului doctrinar (Noua școală vieneză) îşi 
găseşte consecinţa finală logică, ca formă dispersată, în pointilismul 
webernian. Însă în pofida unei logici evolutive legitime şi contrar oricăror 
aşteptări diferite de ceea ce a urmat — cum ar fi evoluat gândirea lui 
Webern dacă nu ar fi fost împuşcat? —, concluziile lui Boulez în plan 
conceptual propulsează ideea serială la un nou nivel de performanţă şi 
demonstrează că potenţialul acestei concepţii încă nu este deloc epuizat. 
Şi cum nici Webern, dar nici Schónberg, nu au propus nicio idee a 
continuării seriale, aceasta putea fi continuată, logic, pornind de la alte 
premise. O cheie de lectură a acestei răsturnări de situaţie este de căutat 
în cauza ,divortului" lui Boulez de Leibowitz şi revenirea la Messiaen: 

(a) serialismul traditional — prima prattica drept literă de lege — 
este perceput drept unul tota! lipsit de inspiraţie şi încremenit într-un 
academism sclerozat; 

(b) continuitatea putea fi asigurată printr-o re-inventare, 
extrapolând procedura serială de la deja traditionalele înălțimi asupra 
celorlalti trei parametri ai sunetului muzical. lar drept incipit pentru ideea 
expansiunii ar putea servi atát conceptia lui Messiaen — Moduri de valori 
si intensitáti —, care insuma următorii doi parametri ai sunetului muzical, 
cât şi preocuparea tânărului Boulez pentru percutia africana si muzica 
balinezá si japonezá in perioada 1945-'46. Boulez insusi márturiseste ca 
era gata sá-si asume o carierá de etnomuzicolog. Pasul inspre timbralitate 
ca element structural si procesual totalizator inca urma sa fie intreprins; 

(c) dupa 1945, insusi Schónberg nu mai putea influenta si cu atat 
mai putin controla mersul lucrurilor din îndepărtarea lui californiană. În 
1946, el compune o ultimă lucrare majoră — Supravietuitorul din Varsovia, 
op. 46 (1947) — şi până la moartea sa în 1951 se concentrează pe scrierea 
mai multor lucrări teoretice: Exerciţii preliminare de contrapunct (1942- 
1950), Funcţii structurale ale armoniei (1939-1948), Fundamentele 
compoziţiei muzicale (1937-1948) şi colecţia de eseuri Stil şi idee (1950). 
Cu alte cuvinte, Schânberg însuşi concluziona traiectul atonalismului 
serial. Una din ultimile idei i-a fost ,,... se mai pot spune lucruri şi în Do 
major”, stilul şi tehnica i se limpezesc, şi asta fără nicio aluzie la vreun salt 
evolutiv în concepţia serială. Astfel, punctul este pus prin propriul lui 
deces în 1951; 

(d) prin afirmaţia Schönberg a murit [titlul eseului din 1952), care 
nu este doar un necrolog scris de Boulez cu un scop de elogiere 
comemorativă, compozitorul francez a tranşat cu claritate sfârşitul Noii 
şcoli vieneze. Sensul real, însă, reprezintă declaraţia unui nou început 
doctrinar, diferit de ceea ce se întâmplase anterior. Ultimile cuvinte ale 
lui Webern - Es ist aus! — fac corp comun cu fermitatea contondenta a 
afirmației lui Boulez — Schönberg est mort! mai degrabă ca o constatare a 
sfârşitului unei epoci, dar şi ca declaraţie a unui nou început și fără nicio 
observabilă descendență genealogică. 

Astfel, se ajunge la o concepţie diferită de ceea ce intentionase şi 
realizase Schânberg cu cei doi discipoli ai săi — serialismul integral. Cu alte 
cuvinte, la niciunul dintre cei trei nu pot fi identificate semne ale unei 
posibile expansiuni a principiului serial înspre o formă totalizatoare. Mai 
mult, Boulez însuşi percepe, pe de o parte, accepţia serială a lui Leibowitz 
drept una sclerozată, iar pe de altă parte, Boulez însuşi formulează ideea 
extrapolării serialismului, însă nu a celui webernian, ci pornind de la ideile 
lui Messiaen, la care aderă și propriile lui căutări „etnomuzicologice”. 
Aceasta ar putea fi o posibilă acceptie a termenului periodizant pentru cel 
de-al treilea modernism drept unul deja postwebernian în sensul direct al 
prefixării post-, adică altceva. În esenţă, ar putea fi vorba despre un 
postwebernianism doar aparent, conventional, pentru a păstra 

aparentele de continuitate legitimatoare, insa unul care, pornind de la 
alte premise decat cele doctrinare deja ar trebui sa se identifice drept 
unul non-webernian. 


> Al treilea modernism muzical: noi membri si noua conceptie a 
„cominternului” avangardist. Cei trei compozitori ai Noii şcoli vieneze pot 
fi reprezentaţi în imaginea unui mini-ciclu cultural închis. Dacă intrarea — 
input — este înfăptuită de Schónberg, atunci ieşirea — output — o 
efectuează Webern: exact ca în cazul Școlii clasice vieneze, unde Haydn 
reprezintă stilul de intrare, iar Beethoven - stilul de ieşire. De ambele parti 
ale lui Berg, care în contextul modernist incarnează funcţia mozartiană 
(mai ales prin numitorul comun al muzicii de operă) se situează intrarea 
atonală, iar de cealaltă parte, la ieşire, — pointilismul serial. 

Ar fi de observat relaţia de alteritate pur tehnică între concepţia 
de intrare şi concepţia de ieşire, precum şi faptul că pointilismul (Simfonia 
op. 21) este conceptual diferit de atonalism (Fiinf Orchesterstiicke, op. 
16) şi nu funcţionează în acelaşi sens în care Schónberg realizează o 
sinteză a romantismului wagnerian sau a postromantismului mahlerian. 
În exact aceiaşi termeni se prezintă şi alăturarea serialismului integral — 
ca stil de intrare — şi minimalismului — ca stil de ieşire. Juxtapunerea celor 
două produce aceeaşi imagine de alteritate, chiar una mult mai intensă. 
Ca şi în primul caz, minimalismul nu reprezintă un răspuns direct la 
serialismul integral în acelaşi sens în care Simfonia op. 21 nu este un 
răspuns la Fünf Orchesterstücke op. 16. 

Şi revenind, oricât de asemănătoare ar părea să fie analogia cu 
succesiunea evolutivă Wagner-Schânberg, aceasta nu funcţionează chiar 
în virtutea faptului că între cei doi constituenți există cel putin o treaptă 
de mediere (spre exemplu, postromantismul schânbergian): atonalismul 
apare ca o continuare a romantismului wagnerian dus până la 
consecinţele lui logice. Într-un al doilea sens, minimalismul american nu 
este o reacţie directă doar la serialismul integral (și poate chiar deloc), ci 
se poziţionează drept o concluzie sintetică la un fenomen tipologic- 
evolutiv mult mai amplu şi de o cu totul alta natură decât doar cea serială. 
lar răspunsurile sunt de găsit chiar în cutia neagră, zona intermediară, 
unde îşi face apariţia stilul de mediere, de referinţă reală pentru 
minimalism, stilul care a şi jucat rolul de pod sau vehicul în procesul de 
transfer stilistic de la stilul de intrare înspre stilul de ieşire. 


Într-o altă ordine de idei, ceea ce în mod convenţional poate fi 
considerat drept un al treilea serialism, se dovedeşte a fi într-o relaţie 
cauzală mult mai pertinentă cu minimalismul decât în una mai slabă cu 
principiile Noii şcoli vieneze. Altfel spus, continuitatea cauzală între primul 

si al doilea modernism serial este una organicá, evidenta, si in consecinta 
mult mai puternica decát conexiunea conventionalá, pur mecanica, prin 
transmiterea tehnicii seriale unei urmátoare generatii de compozitori. 

Ori, mostenitorii s-au prezentat ca o entitate plurifatetata (Cage, 
Stockhausen, Babbitt, Berio) sub egida coordonatoare si carismaticá a lui 
Boulez si nu ca un front comun inspirat de geniul lui Schónberg sau 
Webern. Mostenitorii nu mai sunt o scoalá, iar actiunile lor pot fi 
receptate in cel mai bun caz drept o complicitate internationalá — un ultim 
,comintern" avangardist-serial. În noua sa acceptie, cel de-al treilea 
serialism, deja integral - dincolo de  procesualitatea  atonalá 
schoenbergiană sau pointilismul webernian — capătă o puternică 
stimulare conceptuala atát prin imaginea duratelor si intensitátilor lui 
Messiaen, cát mai ales prin ideea multitudinii in sincronie venind din 
directia eterofoniei. 

Ar putea fi şi o legătură cauzalá nu neapărat directa, însă 
relevantă, de delimitare, între decesul lui Webern — 1945 şi începutul 
cursurilor de la Darmstadt — 1946 si, în egală măsură, decesul lui 
Schönberg — 1951 şi concomitenta cauzală a eseului Schönberg a murit şi 
apariţia lui Boulez la Ferienkurse — 1952: două sfârşituri ale Noii şcoli 
vieneze gsi, respectiv, două începuturi ale ultimului modernism 
avangardist. 


Conținuturile cutiei negre. Avangardismele de reacţie: determinarea 
antagonistă şi ofertele de depăşire a serialismului integral. 
Noţiunea de concepţie tehnică provizorie cu funcţie tranzitivă 


> Un serialism bun este un serialism... reciclat. Ca tehnică, 
serialismul integral poate fi rezumat la hiperdeterminarea constituentilor 
structural si procesual (control integral), abordare conceptualá care a 
presupus si extrapolarea seriei asupra celorlalti trei parametri ai sunetului 
muzical (durata, intensitatea si timbrul), neangajati in conceptiile lui 
Schónberg si Webern. Ín acest sens, serialismul integral a functionat ca 
un aspirator, iar structura seriei ca un burete universal hiperabsorbant. 
Atingand o limita superioará a saturatiei, s-a ajuns in situatia in care nu 
mai rămăsese nimic important de absorbit si astfel, serializării îi puteau fi 
supuse diverse tipologii de scriitură (aglomerări-rarefieri), de agogică 
(accelerări-decelerări), de intensitate (atacurile) sau de orchestrație. Si 
atunci, de ce nu ar putea fi serializate până şi stilurile?, aşa cum a propus 
tânărul Wolfgang Rihm în cadrul unei şedinţe la Ferienkurse de la 

Darmstadt. Pentru a doua oará, viitorul apárea drept unul exclusiv serial, 
al serializárii totale. 

Spatiul conceptual — materia, parametrii, structura, procesul — 
fusese aspirat si astfel asimilat in intregime, instauránd de ambele parti 
ale Oceanului Atlantic consensul serial drept normá si lege. Cu alte 
cuvinte, serialismul integral intrase într-un explicabil şi legitim staticism. 
Însă ca o compensare pentru totalizare şi institutionalizare, serialismul 
pierdea accepţia avangardistă, ceea ce în consecinţă putea fi înţeles ca un 
viitor schónbergian deja instaurat şi ceea ce, în consecinţă, afirma 
inutilitatea propensiunii evolutive. Scopul fusese atins. Viitorul devenise 
prezent. Nu mai rămăsese nimic de evoluat. 

Schimbarea statutului a însemnat, concomitent, şi deblocarea 
spaţiului conceptual — reactualizarea şi redeschiderea viitorului —, ceea ce 
s-a manifestat dialectic prin generarea propriului contrariu sub forma 
unei reacţii în lanţ şi determinând astfel apariţia mai multor reacţii 
conceptuale care se prezentau într-o perfectă legitimitate drept 
avangardiste. Spre deosebire de staticismul serial, acestea erau orientate 
exclusiv înspre viitor, fetişizând însăşi ideea de noutate, însă formulându- 
şi identitatea drept alteritate absolută a serialismului ca referent negativ, 
însă nu în intenţia de a-l disloca sau combate în calitatea lui de hegemon, 
ci de a nu mai lua în seamă o concepţie eșuată. Şi atunci, în aceeaşi logică 
dialectică a negatiei, accesul înspre viitor ar putea fi garantat prin 
adoptarea oricărei soluţii diferite de serialism, adică diferite de 
verosimilitatea de a eşua într-un mod similar. Are loc un simplu transfer 
şi reatriburie a funcţiei evolutive. 

Şi nu în ultimul rând, spre deosebire de Schânberg şi progresismul 
lui conceptual, compozitorii avangardelor de reacţie nu-şi propuneau 
imaginarea unui viitor pentru propriile idei, ci încercau o voluntară 
desincronizare de serialismul-ca-prezent printr-o insistentá lansare- 
inspre-viitor, imaginandu-si propria muzica drept una de dupa serialism. 
Cu alte cuvinte, chiar aceasta desincronizare de serialism îi orienta înspre 
un viitor non-serial tn calitatea lor de agenti ai viitorului. Paradoxul 
situaţiei a constat în această surprinzătoare desincronizare în 
simultaneitate a prezentului-ca-trecut de prezentul-ca-viitor. Şi în aceeaşi 
opoziţie fata de serialismul instaurat parcă pentru o mie de ani, 
avangardele de reacţie şi-au asumat provizoratul unor soluţii pur tehnice 
cu caracter tranzitiv. Până la urmă, sintagma weberniana — Calea spre 
muzica nouă — s-a dovedit în egală măsură o utopie și o metanaratiune, 
ambele eșuate. 


1 Întâmplare relatată în cadrul unei discuţii particulare care a avut loc între 
Octavian Nemescu şi subsemnatul. 

> Avangardismele de reacție: repartizarea sarcinilor de 
dezinstalare. În opoziţie cu celebra afirmaţie a lui Boulez — oricare artist 
care nu practică serialismul este INUTIL —, toti compozitorii neangajati 
serial au procedat pornind de la ideea că este UTIL tot ceea ce NU ESTE 
serial. 

Cu alte cuvinte, procedura a constat în dezmembrarea 
serialismului, cu întreg ansamblul efectelor constitutive, în părţile lui 
componente si reformularea acestora într-un numär de acceptii 
conceptuale non-seriale: 

(1) efectul de masă sonoră, 

(2) suspendarea controlului procesual, 

(3) disoluția seriei ca idee în nori si fásii de sunete organizate in 
ansambluri organizate sintactic (micropolifonic), precum si în ideea de 
pată sonoră sau cluster, 

(4) intensificarea căutărilor în direcția sintezei timbrale 
electronice si chiar 

(5) implicarea tehnicii de stiluri serializate (proto-polistilistica), 
ceea ce nu mai avea nimic in comun cu serialismul decat, poate, ca forma 
pervertita ironic a acestuia prin pastisa si colaj. 

Adunate laolalta, conceptiile de reactie parca s-au constituit intr- 
un ghid de dezistalare, deconstructie a serialismului cu scopul de reciclare 
în intenţia de a-şi asigura un autentic statut avangardist şi, concomitent, 
de a-şi garanta un loc în viitorul noii muzici europene. 


> Concepţia stocastică. În mod cert, simetriile şi geometrismul 
muzicii seriale i-au fost familiare tánárului arhitect lannis Xenakis (1922- 
2001) nu doar în virtutea preocupărilor lui matematice. În urma 
contactului cu serialismul pointilist al lui Webern, cât mai ales cu 
serialismul modal al lui Messiaen!, compozitorul-arhitect scrie lucrarea 
Metastaseis ('53-'54), implicând conceptul de masă sonoră, precum și 
ideea ritmurilor non-retrogradabile?. 


1 Ca şi pentru Boulez, personalitatea lui Messiaen a exercitat o înrâurire 
determinantă asupra lui Xenakis, care îi frecventează cursurile în perioada 1951- 
'53 şi cu al cărui ajutor ajunge în Grupul de cercetare a muzicii concrete (din 
1954). 
2 Dată fiind originea greacă a lui Xenakis, ideea de masă sonoră ar putea fi 
înţeleasă ca o trimitere la imaginarul antic al Haosului primordial, ceea ce nu ar 
fi o interpretare chiar eronată, chiar dacă şi una forţată. Mult mai plauzibilă ar fi 
explicaţia pragmatică, una care ar implica experienţa personală a 
compozitorului, în special participarea la luptele de stradă în Grecia — contextul 
unui schimb de focuri ca imagine sonoră a unui haos constituit în egală măsură 

De aici si ideea seriilor temporale ca şi constituenti ai 
procesualitátii de tip aleatoriu (stocastic, descrisá in Musiques formelles, 
1963) cu baza pe calcul matematic implicând mulţimi de variabile. 
Această programare numerică a incertitudinii — sintagmă paradoxală care 
atrage atenţia în primul rând ca trimitere critică la hipercontrolul 
procesualitátii de tip serial — miza pe gradele de densitate a scriiturii ca 
analogie a masei şi pe gradele de intensitate ca analogie a energiei, nu şi 
fără a implica şirul lui Fibonacci sau legitatea secţiunii de aur. Xenakis 
dislocă referentialitatea psiho-afectiva (de la radicalismul expresionist şi 
până la intelectualismul combinatoric), substituind-o prin trimiterea 
directă la termenul antic grec physis (bUotc) cu sensurile de a creşte, a 
evolua, a deveni sau în accepţia latină de natura cu sensul nasci — a se 
naşte, a fi născut. În acest sens, lucrarea muzicală este concepută ca o 
totalitate procesuală a cărei continuitate evolutivă mizează pe 
autointretinere. 

Acest paradox - recursul la aparatul matematic pentru a produce 
efectul de masa sonora - poate fi inteles si ca o hiperbolizare a tehnicii 
seriale de control structural-procesual. De aici siimaginea de desen tehnic 
a unei ,partituri" stocastice, ceea ce duce la concluzia ca haosul masei 
sonore este doar o simulare a acestuia, un mimetism cu functia de voalare 
a faptului ca in acceptia lui Xenakis muzica este doar consecinta acustica 
a unor formule si grafice: vizibilitatea unui haos care voaleaza calculul 
probabilistic care-l generează. Colaborarea cu dirijorul german Hermann 
Scherchen i-a oferit lui Xenakis posibilitatea de a publica o serie de 
articole în revista acestuia — Gravesanner Blătter (Gravesano, Elveţia) —, 
aşa cum observă Sharon Kanach!, de la The Crisis of Serial Music (1955) 
şi până la Towards a Philosophy of Music (1966). 

Abordând într-un mod ingenuu şi aparent naiv problema crizei 
serialismului integral, Xenakis se întreabă într-o mod legitim de ce trebuie 
serializat fiecare parametru al materialului muzical dacă drept consecință 
oricum apare efectul de masă sonoră (obturand audibilitatea seriilor — 
O.G.), care poate fi elaborat direct ca masă sonoră şi nu în urma unor 
calcule combinatorice sofisticate? Tehnica stocastică se impunea ca o 
proiecţie de continuitate, una în oglindă, continuând de acolo unde 
serialismului integral îşi epuizase potenţialul: în baza numitorului comun 


din totalitatea traiectoriilor balistice a tuturor gloantelor şi schijelor, precum si 
sincronia acustică şi variabilitatea incontrolabilă a intensităţilor produse de 
împuşcături şi explozii. 

1 Sharon Kanach, The Writings of lannis Xenakis (Starting with "Formalized 
Music"); in: Perspectives of New Music, Vol. 41, No. 1 (Winter, 2003), pag. 55. 

? Iannis Xenakis, The Crisis of Serial Music, in: Gravesaner Blatter, nr. 1/1955. 

al efectului de masă sonoră, devenise posibilă disolutia complexităţii 
contrapunctice seriale direct în scriitura de masă sonoră în baza unui 
calcul statistic al probabilitátilor?. 


> Conceptia micropolifonica. in monografia intitulatá Music in the 
Twentieth and Twenty-first Centuries?, muzicologul american Joseph 
Auner i-l alătură lui Xenakis (n. 1922, Brăila) pe John Cage — muzica 
stocastică si aleatorismul —, desi ar fi trebuit, mai întâi, să i-l alăture pe un 
alt originar din România — pe György Ligeti (n. 1923, Târnăveni). 

lar daca tehnica stocasticá functioneazá la un nivel de macro- 
abordare a materialului muzical, atunci conceptia ligetianá poate fi 
reprezentatá drept o rásturnare a celei dintái in exact opusul sáu — nivelul 
micro-abordárii, acesta formalizat ca tehnicá micropolifonicá. lar daca 
Xenakis pur si simplu topeste complexitatea contrapunctului serial intr-o 
masă sonoră cvasi-omogenă, atunci Ligeti îl pulveriza in nori de 
micropolifonii discrete, ambele cazuri găsindu-şi finalitatea în efectul de 
masă sonoră. 

Şi Xenakis, şi Ligeti? procedează prin hiperbolizare — împingere 
înspre limita ultimă, fortand-o însă în direcţii diametral opuse şi 


1 "Iannis Xenakis formalized the application of the mathematics of probability in 
music composition. He cited a perceived «crisis of serial music» as leading 
logically to a statistical approach to composition rather than a melodic one. 
When polyphony is sufficiently dense and complex, he posited, «The enormous 
complexity prevents one from following the tangled lines and ... what will count 
will be the statistical average of isolated states of the components’ 
transformations at any given moment»; Christopher Dobrian, Realtime 
Stochastic Decision Making for Music Composition and Improvisation, p. 1. 
? Joseph Auner, Music in the Twentieth and Twenty-first Centuries, W. W. Norton 
and Company, New-York/London, 2013. 
3 Nu poate fi trecută cu vederea asemănarea între destinele celor doi 
compozitori. În cazul lui Xenakis este vorba despre întreruperea studiilor la 
Atena prin începutul în 28 octombrie 1940 a războiului italiano-grec şi o 
amplificare a acestuia în aprilie 1941 prin implicarea Germaniei naziste de partea 
Italiei lui Mussolini. Compozitorul aderă la Frontul de Eliberare Naţională, iar din 
decembrie 1944, în timpul Legii marţiale, ca membru al tineretului comunist, 
Xenakis ia parte la mişcări de stradă şi confruntări armate cu trupele engleze. În 
consecinţă, fugind de pericolul arestării, el ajunge la Paris în 1947. La rândul lui, 
după studiile muzicale la Cluj în 1941 şi Budapesta, deja în timpul regimului 
hortist, Ligeti ajunge în brigăzile de muncă forţată. Membri ai familie ajung în 
lagărul Mauthausen-Gusen, iar ambii părinţi sunt trimişi la Auschwitz, 
supraviețuind doar mama. În 1949 tânărul compozitor revine la Budapesta, 
unde îşi încheie studiile superioare şi devine cadru didactic la Liszt Ferenc 
Zeneművészeti Egyetem. În decembrie 1956, după reprimarea sângeroasă de 

împingându-se de la acelaşi referent structural — contrapunctul serial. 
Asemanarea intre cei doi poate fi continuata si prin experienta dobandita 
în practica tehnicii seriale, cat şi prin experimentele din domeniul muzicii 
electronice. Cu atât mai interesante apar concluziile atât de diferite pe 
care fiecare compozitor le formulează deja sub forma propriei concepţii 
componistice. 


Lăsând în spate Budapesta invadată de tancurile sovietice, Ligeti 
intră într-o următoare perioadă a vieţii şi creaţiei şi o face sub egida 
crezului în tehnica serială?. A frecventat Cursurile de vară de la Darmstadt 
şi, concomitent, a lucrat la Cologne Electronic Music Studio, pentru ca mai 
târziu să abandoneze instituţia pentru Cologne School of Electronic Music, 
parcă într-un paralelism cu angajarea lui Xenakis la Grupul de cercetare a 
muzicii concrete (GRMC). 

Interesul pentru muzica electronică este pentru Ligeti sinonim cu 
opţiunea pentru studiul texturii, cu atât mai mult cu cât şi concepţia 
micropolifonică propriu-zisă izvorăşte chiar din procedura suprapunerii 
succesive a tot mai multe straturi de material muzical. În acelaşi timp, 
Ligeti procedează parca la emanciparea sonoritatii de calitatea 
electronică, rescriindu-si, practic, propriile lucrări în variante pur 
acustice?. O primă lucrare dintr-un şir de compoziţii texturale a fost 
Atmospheres (1961), după care au urmat, spre exemplu, secţiunea Kyrie 
din Requiem (1963-65), Lux Aeterna (1966), Lontano (1967), toate patru 
reprezentative pentru termenul micropolifonie inventat şi introdus în 
circuit de Ligeti însuşi. 

Acest termen indică accepţia extinsă a procedurii polifonice în 
comparaţie cu sensul tradiţional, renascentist, baroc, clasic vienez sau 
romantic. Faţă de aceste patru referinţe istorice, invenţia lui Ligeti ar 
putea fi considerată drept o falsă polifonie, deoarece nu este vorba 
despre un contrapunct propriu-zis, ci doar despre un efect contrapunctic- 
polifon care decurge din concomitenta verticală, tehnica de canon, a mai 
multor mini-grupuri sonore indivizibile cu valoare motivică. 


Este vorba despre preferința lui Ligeti pentru pentru 
„«secvenţe omogene de intervale, în special scara cromaticá»", cu 


către sovietici a Revoluţiei ungare, Ligeti ajunge la Viena, ulterior stabilindu-se 
la Kóln. 

1 Richard Steinitz, Gyórgy Ligeti: Music of the Imagination, London: Faber and 
Faber; Boston: Northeastern University Press, 2003, pag. 73-74. 

? Spre exemplu, lucrarea Atmospheres are la baza ei conceptualá lucrarea Piéce 
électronique No. 3 (1957-58). 

rezultatul ca „«dispunerea verticală a acestui material are drept 
consecinţă o îngrămădire a tonurilor vecine. Nu mai sunt 
(importante — n. n.) în primul rând intervalele care constituie 
structura, ci relaţiile de densitate, distribuţia registrelor și diferite 
deplasări în construirea și descompunerea verticalei.»"! În 
completare vine opinia lui Constantin Floros care descrie cele trei 
nuclee tehnice ale concepţiei micropolifonice: 1) baza 
micropolifoniei rezidă în recursul componistic la tehnica de canon; 
2) relaţiile ritmice sunt alterate în așa fel încât nicio voce să nu fie 
ca oricare alta în ceea ce privește ritmul și 3) texturile muzicale în 
micropolifonie favorizează un număr extrem de voci?. 


În esenţă, metoda se rezumă la tehnica de structurare extrem de 
detaliată a scriiturii: (1) drept "cărămidă" de construcţie serveşte mini- 
sau micro-unitatea motivică indivizibilă, câteva sunete omogene sau 
eterogene ritmic; (2) scriitura este constituită prin multiplicarea micro- 
entităţilor atât în consecutie, cât, mai ales, în sincronie verticală. 
Conţinutul şi extensia pot să fie diferite, iar limita de multiplicare şi 
grupare a "cárámizilor" tine doar de decizia compozitorului. 


Spre deosebire de procedura stocastică a „norilor” lui Xenakis, 
Ligeti controlează scriitura cu multă acuratețe până în cele mai mici 
detalii, deoarece este evidentă intenţia compozitorului de a opera cu 

(1) elemente - micro-structuri, blocuri texturale cu diverse 
densități şi "coloratie" timbrală —, organizând astfel 

(2) procese - interacţiunea "cárámizilor" între ele pe arii restrânse 


sau extinse, direcţii evolutive "amorsate" la nivelul ansamblurilor micro- 


1 Gyorgy Ligeti, Metamorphoses of Musical Form (1958), in Die Reihe, Vol. 7 
(Form - Space), English ed. (Bryn Mawr: Presser, 1965), pag. 5-19; în: Jonathan 
W. Bernard, Inaudible Structures, Audible Music: Ligeti's Problem, and His 
Solution, articol publicat in: Music Analysis, Vol. 6, No. 3 (Oct., 1985), pag. 207- 
236. Textul este postat pe Internet si poate fi descarcat de la adresa: 
http://sites.nd.edu/choral-lit/files/2018/10/Ligeti-Inaudible-structures.pdf 

? Constantin Floros, Gyórgy Ligeti: Beyond Avant-garde and Postmodernism, 
Frankfurt am Main: PL Academic Research, 2014, pag. 90. 

3 Acest tip de interactiune este foarte bine surprins in expresia internal 
animation. Explicatia pe care o formuleaza autorul textului este urmatoarea: 
"How fast notes in each part move in relation to each other and also in relation 
to the entire composition", in: Micropolyphony: Motivations and Justifications 
Behind a Concept Introduced by György Ligeti (A Partial Analysis of 
"Atmosphéres" by Mehmet Okonsar), pag. 16. 

polifonice (grade de transformare a micro-motivelor) cu rezultante la 
nivelul totalitatii masei sonore (dinamică, timbralitate, atacuri si în 
general scriitură) —, pentru a obţine anumite 

(3) efecte - transformări evolutive ale masei sonore controlate -, 
foarte precis definite ca atare pe ambele coordonate ale constituirii 
verticale şi orizontale. 


Astfel, efectul polifonic poate fi rezumat la relaţia care se 
stabileşte între micro-elementele constitutive pornind de la efectul 
calculat al alăturării simple între două micro-elemente şi până la 
includerea gradată a tot mai multora, ajungând, spre exemplu, până la 
toate cele patruzeci şi opt de partide din Atmospheres. 

Este vorba aici despre obţinerea mai multor rezultante sonore. 


(1) Amplificarea scriiturii prin adăugarea a noi si noi micro- 
elemente produce noi şi noi ansambluri, tot mai extinse şi mai complexe, 
de polifonii rezultante — deoarece sincronia simplă între două perechi 
micro-motivice structurate ca două "contrapunctári" distincte generează 
efectul unei a treia, diferită la rându-i de fiecare dintre cele două 
constitutive. Rezultanta acustică globală este de masă sonoră, însă una 
decelabilă în ansambluri polifonice tot mai mici până la nivelul primar 
indivizibil. Cu alte cuvinte, diferenţa între metodele lui Xenakis si Ligeti 
constă în alegerea referintei generatoare de sonoritate: (a) formula 
matematică pentru metoda stocastică a lui Xenakis şi (b) materialul 
muzical propriu-zis, elaborat ca atare până în cele mai mici amănunte 
pentru metoda micropolifonică a lui Ligeti. 

(2) Tot astfel stau lucrurile şi în planul duratelor, deoarece chiar 
simpla sincronie a două micro-motive constituite ca două ritmuri diferite 
va produce un ritm rezultant?. 

(3) Spre deosebire de producerea polifoniilor şi ritmurilor 
rezultante în planul orizontal al scriiturii, în planul vertical sunt produse 
clustere şi acorduri rezultante, cu densitatile şi dinamica aferente. 


De aici rezultă o impresionantă relationare dialectică între cele 
două planuri interdependente pe care concepţia micropolifonică le 
generează şi le susţine într-un mod coerent: primul, planul structurilor 
notate inaudibile şi al doilea, planul sonor al structurilor rezultante?. 


1 Expresia rhythmical rezultant aparţine lui Josef Moyseievich Schillinger (1895- 
1943), compozitor, teoretician şi profesorului de compoziţie originar din 
Ukraina; în: Mycropoliphony, pag. 24-27. 

2 A se vedea în acest sens /naudible Structures, Audible Music: Ligeti's Problem, 
and His Solution de Jonathan W. Bernard, în: Music Analysis, Vol. 6, No. 3 (Oct., 

Această dialectică îşi găseşte rădăcinile încă în muzica ultimelor decenii 
ale secolului al XIX-lea romantic, însă devine o problemă de actualitate 
evolutivă doar în secolul al XX-lea, în special începând cu atitudinea lui 
Claude Debussy fata de structură şi starea ei sonora’. 

Situată între sunet muzical şi zgomot, însă în egală măsură şi "o 
muzică idiosincratică, inspirată din orice de la studio electronic analog 
până la geometrie fractală şi grafism"?, concepţia micropolifonică a lui 
Ligeti poate fi considerată pe bună dreptate în calitatea ei de liant între 
pointilismul webernian şi spectralismul care urma să vină. Poziţionând-o 
astfel, şi chiar cu o evidentă propensiune progresiv-avangardistă, 
greutatea cade pe termenul polifonie, ceea ce ar trimite totuşi şi întâi de 
toate, înspre Webern. 

Sensul termenului grecesc moAUdwvoc (polifonos) nu este folosit 
de Ligeti în accepţia palestriniană sau bachiană, unde polifonia era doar 
un efect decurgând din suprapunerea mai multor orizontalitati melodice, 
ci în accepţia lui directă, traductibil deloc surprinzător ca plurifonie, 
multitudine sonoră sincronă sau de-a dreptul masă sonoră. lar ca 
procedură propriu-zis contrapunctică, de relationare a micro-grupurilor 
de sunete, ca cea mai potrivită se dovedeşte a fi tehnica de canon. Drept 
o posibilă referinţă, una negativă, poate servi Partea | a Simfoniei op. 21 
de Webern, unde operarea pe țesătura sonoră s-a rezumat la rarefierea 
extremă a scriiturii — sunetele ca „schije” ale unui obuz explodat —, la o 
rezoluţie de această dată de microscop, unde punctiformitátile atomizate 


1987), pag. 207-236. Textul este postat pe Internet şi poate fi descărcat de la 
adresa: https://www.jstor.org/stable/854203 
1 Edison Denisov, O Hexomopbix oco6eHHocmax KOMITOSUUUOHHOU MeXHUKU 
Knooa /le6roccu [Despre unele particularităţi ale tehnicii compoziționale a lui 
Claude Debussy], în: Edison Denisov, CoepeweHHaa my3biKa u npo60embi 
360ni0uuu komno3umopckoii mexHuku [Muzica contemporană şi problemele 
evoluţiei tehnicii componistice], Moskva: Cogemckuti Komno3mop, 1986. Ar fi 
relevante câteva citate din acest text: (1) „Această muzică nu va supravieţui, 
deoarece nu are formă” (Vincent d'Indy, în: Vuillermoz. E., Histoire de la 
musique, Paris: Fayard, 1949, p. 335; (2) pentru Debussy „forma niciodată nu 
reprezintă un dat” şi Debussy „preferă structuri în care severitatea este 
amestecată cu libertatea alegerii”, în: Pierre Boulez, Releves d'apprenti, Paris: 
Edition du Seuil, 1966, p. 346) şi „La Debussy forma se naşte prin inventarea 
fiecărui moment care se înnoieşte necontenit” (Le probleme du temps dans la 
musique nouvelle , Paris: Editions Klinchsieck, 1968, pag. 262). Acest din urmă 
citat într-un mod direct parcă trimite la concepţia ligetiană. 
2 Amy Bauer, "Composing the Sound Itself": Secondary Parameters and Structure 
in the Music of Ligeti, in: Indiana Theory Review, Vol. 22, No. 1 (Spring 2001), 
pag. 37. 

ale sunetelor disparate parca atârnă agátate într-o suspensie congelată!. 
Însă dacă Webern destrăma continuitatea şi coerenţa linearitatii 
melodice recurgând la canon drept ultima garantie a structuralitatii, la 
Ligeti canonul este folosit ca procedeu de „forjare” a sunetelor în grupuri 
discrete relationate polifonic şi asamblarea lor în clustere evolutive, care 
la rândul lor sunt funcţii ale unei procesualitáti texturale cvasi-statice?. 
Aceasta este consecinţa unei suprasaturatii contrapunctice sau, mai 
detaliat, canonice, exact opusul extrem al prototipului webernian?. 


Esentializand, întreaga aglomeratie conceptuală a celui de-al 
treilea modernism muzical avangardist este fundată în special pe ideea 
de masă sonoră. lar aceasta din urmă impune o reformulare radicală a 
determinantelor prin care sunt definite noile imperative structural- 
procesuale, de această dată definitiv post-seriale: 


(1) atât rarefierea pointilistă la Webern, cât şi masificarea la Ligeti 
produc acelaşi efect al stazei şi suspensiei, chiar dacă au un numitor 


nn 
l 


1 Anume aceste goluri „siderale” între sunetele pointiliste ale lui Webern si nu 
preocupările pentru budismul zen ar fi putut servi ca prototip pentru un alt tip 
de hiperbolizare, cel al lui John Cage - celebra si controversata lucrare 4'33" 
(1952). 

? Robert L. Rollin, The Genesis of the Technique of Canonic Sound Mass in Ligeti's 
"Lontano", in: Indiana Theory Review, Vol. 2, No. 2 (Winter, 1979), pag. 23-33, 
Indiana University Press. Textul este postat pe Internet si poate fi descárcat de 
la adresa: https://www.jstor.org/stable/24044757?seq-1 

3 „From a global perspective, the supersaturated canon is a mid-level music 
construction based on ancient canon structures for the micropolyphony 
improvements in Ligeti's compositional planning, primarily in Atmospheres 
excerpt from measures 44-53. Following Vitale (2016), the supersaturated 
canon is a musical symbolic approach which it is assembled by multiple 
individual melodic layers primed in overlapping manner. On the canon in a 
Ligeti-like compositional manner, notably in Atmospheres, a myriad of 
instrumental voices pipe up pitch sequences in a definite range interchanging 
half-tones and whole-tones intervals. It results in a wide moving chromatic 
clusters with which the harmonic saturation provides the non-melodies 
recognition of melodies but continuously floating sound textures iridescences”; 
in: Vitale, Claudio Vitale. Bewegungsfarbe e cânone sobressaturado: 
Atmospheres de Gyórgy Ligeti. Revista Vortex, v. 4, n. 2, 2016, pag. 11; citat in: 
Analysis of Ligeti's Supersaturated Canon in Atmosphéres by Means of 
Computational and Symbolic Resources de Ivan Eiji Simurra si Rodrigo Borges, 
pag. 4. Textul este postat pe Internet si poate fi descárcat de la adresa: 
https://eitam5.nics.unicamp.br/wp-content/uploads/2020/12/EITAM5- 

paper 22 Simurral BorgesR-pp 305-317.pdf 

diferit: imponderabilitatea siderală la Webern’ şi greutatea 
hipergravitationalá la Ligeti (şi deopotrivă, la Xenakis); 

(2) voalarea structurii ca indeductibilitate a vreunei coerente 
„discursive”, dar şi a schemei compoziționale sau tipului de organizare 
sonoră. Atât dublul canon în cazul primei părţi din lucrarea lui Webern, 
cât şi relationarea micropolifonică, spre exemplu, în Lontano de Ligeti nu 
oferă nicio posibilitate de însoţire analitică a auditiei, una facilă ca în cazul 
lucrărilor lui Bach sau Beethoven, Chopin, Schumann, Brahms, Bruckner 
sau chiar și Mahler; 

(3) deplasarea de la accepţia structurală a articulației înspre 
accepţia de fază procesuală, definibilă prin dialectica aglomerare- 
rarefiere scriituralá, accelerări-decelerări de tempo, și, deopotrivă, 
mutatie timbrală. Deplasarea „discursivă” nu mai este realizată prin 
mijloacele tradiționale ale legitatilor cezurii, a cadentelor sau a 
segmentelor redundante, ci prin phase shift sau switch (reconexiuni 
timbral-scriiturale); 

(4) are loc substituirea principiului „tematic” (seria și cele patru 
tipuri de expunere) și ,tonal" (ca tipologie de organizare sonoră — 
contrapunctul serial) prin recursul exclusiv la timbru și scriitură în 
calitatea lor de producătoare de structură și proces. Constante ale 
gândirii muzicale componistice ajung să fie două entități până atunci 
secundare, chiar dacă ar fi să luăm drept referință concepţia 
impresionismului muzical. Cazul concepţiilor stocastică și micropolifonică 
prezintă un cu totul alt nivel al exclusivitátii. 


Cu alte cuvinte, întreaga evoluţie a gândirii muzicale moderniste 
parcă ar fi fost orientată în acumularea unei experiențe conceptuale 
suficiente pentru a înfăptui ideea de masă sonoră în calitate de concepţie 
de vârf în planul artei componistice. 


Epilog provizoriu 


Conceptiile stocastică și micropolifonică sunt, dincolo de orice 
polemici, două concepţii componistice majore ale celui de al treilea 
modernism avangardist. Ambele realizează principiul masei sonore, 
putând fi considerate pe bună dreptate drept continuarea genealogică 
directă a importanţei pe care începând cu impresionismul muzical o 
capătă timbrul și scriitura. Însă dincolo de caracterul explicit anti- 
romantic al muzicii lui Debussy, concepţia masei sonore recurge la timbru 
și scriitură nu doar în calitatea lor de alternativă la tonalitatea 
hipercromatizata și pluricentricá ca în cazul reacției impresioniste la Post- 

Romantism sau la abuzul hiperstructural al serialismului integral. Ambii 
parametri devin generatoare directe de structura, forma si proces, intr-o 
analogie perfecta cu functia pe care, spre exemplu, a avut-o in Clasicismul 
vienez organizarea sonora tonal-functionalá si parametrul tematic. În 
aceasta genealogie se incadreaza organic si recursul la experimentele (si 
lucrările) electronice pe care ambii compozitori le-au întreprins în calitate 
de „antrenament” de laborator. 

Pornind de la formalizarea muzicii prin formule matematice 
(Xenakis) și, la rându-i, de la principiul contrapunctic într-o ipostază 
micropolifonică (Ligeti), cei doi compozitori ajung la realizarea în lucrările 
lor a masificării sonore. Însă deja aici devine evidentă nevoia unei 
diferențieri între muzica stocastică - reacţie directă și radicală la 
serialismul integral, un autentic avangardism de reacţie, și concepția 
micropolifonică autoreferentialá. Cu alte cuvinte, ar putea fi vorba despre 
dihotomia mecanic (Xenakis)-organic (Ligeti). 

Mai mult, lucrările stocastice afișează și prezenţa unui constituent 
aleatoric, pe când compoziţiile micropolifonice trădează, în concordanţă 
cu organizarea micro-contrapunctică, o puternică înrâurire eterofonică. 

Astfel, chiar în pofida calităţii avangardiste, creaţia lui Ligeti ar 
putea fi reprezentată, întâi de toate, drept una pentru care 
referentialitatea serialismului integral este doar una de plan secund, și 
asta chiar și în pofida interesului pentru serialism, manifestat într-o etapă 
anterioară, spre deosebire de creaţia lui Xenakis. lar această aparentă 
,singurátate" și ,suficientá" (ca sinonime cu integritatea) ale lui Ligeti ar 
trimite atât la rădăcinile (și nostalgiile) lui culturale transilvanene?, cât si 
la calitatea de „agent de influenţă” al școlilor avangardiste est-europene 
ajuns prin voia conjuncturilor destinale în câmpul avangardelor din Vestul 
Europei. 

În final, ar fi de constatat calitatea axială (adică, tare, solidă) 
pentru ultimul modernism avangardist a aspectului de masă sonoră în 
virtutea descendentei genealogice și astfel, mai ales, drept concepție care 
(încă) menţine figura compozitorului drept autor unic și exclusiv al 
compoziției interpretate, fără a fi cedat în fata unor imperative estetice- 
ideologice (moartea autorului) și fără a fi delegat (direct sau distributiv) 
funcţiile auctoriale către interpreţi. 

O ultimă întrebare, însă, rămâne nesolutionata: dacă există și care 
ar putea fi explicația unificatoare pentru toate trei concepţiile — serialism 
integral, muzică stocastică și micropolifonie? Și asta deoarece toate trei 


1 Este de remarcat faptul că si György Ligeti, si lannis Xenakis, dar si Gyorgy 
Kurtag, s-au născut în România și, în egală măsură, au fost vorbitori de limbă 
română. 

actioneaza in virtutea unui singur invariant al masificárii, in cazul fiecárei 
concepţii existând însă câte o explicaţie conceptuală particulară: (1) 
serialismul integral înrădăcinându-se în concepţia neo-modală a lui 
Messiaen, (2) muzica stocastică apărând ca o extracție conceptuală (ca o 
formalizare matematică-probabilistică) din ecuaţia celui dintâi, iar (3) 
micropolifonia trăgându-și seva mai degrabă din principiul eterofoniei. 


(va urma) 

SUMMARY 


Oleg Garaz 


The third avant-garde modernism (I) 
From integral serialism to sound mass 


The third musical modernism (1946-1968) is the turning point in the 
evolution of world music. It is the moment of maximum relevance, even 
if it is also the last, of the Enlightenment idea of cultural progress in its 
ultraradical forms. At the same time, it is also the last episode of the third 
modernity, after the Renaissance and the Age of Enlightenment. Two 
world conflagrations fragmented it into three distinct 'othernesses', three 
cultures and ideologies that presented themselves as three distinct 
realities without any hint of genealogy. And this turbulent, controversial 
avant-garde end of the era was intended to be, in fact, a new beginning 
of musical culture. Just as the second modernism, the interwar 
modernism, was a new beginning, of anteriority. And just as the first, pre- 
war modernism was intended to be. Chronological consequences and 
even within the same century proved irrelevant, given the ‘futurist’ 
tendency - forward into the future along new musical paths, already 
reinvented for a third time. Hence the Darmstadt Summer Courses 
initiated in 1946. Hence the reinvention of serialism as ultra-serialism, 
one that had nothing in common with Anton Webern's pointillism. Hence 
the headlong advance through several conceptual projects - 
ultraserialism (Boulez & Co), electronic music (Babbitt), aleatoric music 
(Cage), concrete music (Schaeffer), stochastic music (Xenakis), 
micropolyphonic music (Ligeti). Hence the new conceptual dominance of 
sound mass. 

